Swydd-ddisgrifiad Staff Cymorth
	Teulu swyddi:
	Cyfathrebu

	Band cyflog:
	Band 3

	Ystod cyflog:
(pro-rata)
	£26,345 - £33,873
Disgwylir i bob aelod newydd o staff ddechrau ar raddfa isaf y band priodol.  Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.



	Teitl y swydd:
	Swyddog Ymgysylltu Cymunedol

	Cyfeirnod:
	MBS-182-26

	Swyddfa:
	Elfed Williams

	Oriau gwaith:
	37 awr yr wythnos 
Efallai y bydd gofyn i ddeiliad y rôl weithio y tu allan i’w oriau gwaith arferol.

	Natur y penodiad:
	Parhaol
Fel Aelod o'r Senedd, rwyf yn dal swydd fel cynrychiolydd etholedig. Pan fydd fy nghyfnod fel Aelod o'r Senedd yn dod i ben, bydd y swydd hon yn dod i ben.

	Lleoliad:
	Llandudno
Efallai y bydd gofyn i ddeiliad y rôl ymweld ag amrywiaeth o leoliadau ar draws fy etholaeth, gan gynnwys lleoliadau gwledig, lle nad yw trafnidiaeth gyhoeddus ar gael, o bosibl.



	Gwybodaeth ychwanegol:

	Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran.

	Sylwer, bydd y penodiad yn amodol ar eirdaon a gwiriad diogelwch.




Ynglŷn â’r rôl
	Cyfathrebu

	Mae deiliaid swyddi cyfathrebu yn gyfrifol am brosesau creadigol, cysylltiadau cyhoeddus, datganiadau i'r cyfryngau, cyfathrebu a chynhyrchu cyfryngau, cyhoeddiadau printiedig ac electronig, dylunio / rheoli cynnwys gwefannau, a’r cyfryngau cymdeithasol. Mae'r swyddogaeth Gyfathrebu hefyd yn cynnwys cefnogi, cydgysylltu, llunio a rheoli cyfathrebiadau ysgrifenedig, gweledol a digidol. Gall y rolau hyn hefyd gynnwys rheoli a chydgysylltu digwyddiadau ymgynghori ac ymgysylltu, yn unol â'r fframweithiau sy'n llywodraethu gweithgarwch yr Aelodau.
Mae’r prif nodweddion fel a ganlyn:
· Cynhyrchu syniadau, ymchwilio, creu, ysgrifennu a chyflwyno amrywiaeth o ddeunyddiau cyfathrebu.
· Creu, cefnogi a rheoli ymgyrchoedd ar gyfer rhanddeiliaid mewnol ac allanol.
· Darparu cyngor technegol a chyfeiriad i’r Aelodau a staff eraill mewn perthynas â dewis a defnyddio amrywiol gyfryngau cyfathrebu.
· Strategaethau cyfathrebu rhagweithiol ac adweithiol.
· Datblygu a gweithredu prosiectau gydag asiantaethau amrywiol, gan gynnwys y sector cyhoeddus, y sector preifat a’r sector gwirfoddol.
· Meithrin a chynnal perthynas â rhanddeiliaid.

	Diben y swydd

	Byddai Swyddog Cyfathrebu Band 3 sy’n gweithio i Aelod o'r Senedd fel arfer yn gyfrifol am gynorthwyo ymdrechion cyfathrebu’r Aelod, yn fewnol ac yn allanol, gan gynorthwyo’r Aelod i ledaenu negeseuon a gwybodaeth allweddol.




Manyleb y person
	Sgiliau ac ymddygiadau

	· Disgwylir iddynt fod yn hyddysg gyda'r adnoddau a'r offer arferol ar gyfer y swydd e.e. pecynnau meddalwedd safonol a bod yn gyfarwydd â’r cyfryngau ar-lein.
· Sgiliau da ar lafar ac yn ysgrifenedig.
· Dealltwriaeth o’r angen i frwydro yn erbyn gwahaniaethu ac i hyrwyddo cyfle cyfartal ac egwyddorion Nolan ar gyfer bywyd cyhoeddus, ac ymrwymiad i’r materion hyn.
· Bydd disgwyl iddynt gynllunio a rheoli’r llwyth gwaith eu hunain o fewn cyfyngiadau arferion a gweithdrefnau sefydledig.
· Gwneud penderfyniadau o fewn canllawiau neu brotocolau sefydledig, er enghraifft defnyddio atebion safonol i ymholiadau neu eu trosglwyddo i eraill.
· Y gallu i weithio ar y cyd fel rhan o dîm bach. 

	Gwybodaeth a phrofiad

	· Dealltwriaeth o faterion cyfoes a materion sy'n berthnasol i Gymru a'r ardal leol. 

· Gwybodaeth am sut i gyfathrebu'n broffesiynol ag ystod eang o randdeiliaid. 

· Profiad a dealltwriaeth ymarferol o'r gyfraith ac arfer da mewn perthynas ag iechyd, diogelwch a llesiant, gan gynnwys asesiadau risg, mesurau rheoli, a gwybod pryd i geisio cyngor gan berson cymwys.

	Meini prawf dymunol

	· Profiad blaenorol o drefnu a hwyluso ymgyrchoedd lleol.
· Dealltwriaeth o faterion cyfoes a phynciau sy’n berthnasol i Gymru a'r ardal leol, a diddordeb yn system wleidyddol Cymru.
· Yn arddel amcanion a gwerthoedd y blaid.

	Cymwysterau

	· Y gallu i ddangos gwybodaeth neu brofiad o ystod o weithdrefnau gwaith yn seiliedig ar brofiad gwaith perthnasol a/neu gymhwyster galwedigaethol – e.e. NVQ lefel 3 neu 4 neu gymhwyster cyfatebol mewn pwnc perthnasol.

	Sgiliau iaith

	· Mae sgiliau Cymraeg yn hanfodol ar gyfer y swydd hon, ac fe’u haseswyd fel a ganlyn:
· Gwrando:  Uwch / Gloywi
· Siarad:  Uwch / Gloywi
· Darllen: Uwch / Gloywi
· Ysgrifennu:  Uwch / Gloywi
· Caiff y sgiliau hyn eu hasesu fel rhan o’r broses ddethol.  




	Gwybodaeth ychwanegol am lefelau sgiliau iaith

	
	Cyfateb yn fras i
	Gwrando
	Siarad
	Darllen
	Ysgrifennu

	Uwch
	Uwch neu
Wedi cael addysg Gymraeg neu’n defnyddio’r Gymraeg yn rheolaidd
Tystysgrif Sgiliau Iaith
	Yn deall sgyrsiau a chyfarwyddiadau yn hyderus.
	Yn gallu siarad a chymryd rhan mewn trafodaeth am gyfnod hir yn hyderus ac yn gallu ateb unrhyw gwestiwn.
	Yn deall amrywiaeth helaeth o destun yn hyderus.
	Yn gallu ysgrifennu amrywiaeth helaeth o destun yn hyderus.

	Gloywi
	Cymhwyster iaith:
Safon A neu radd mewn Cymraeg 
Safon A neu radd drwy gyfrwng y Gymraeg 
Cymhwyster cyfieithu
	Yn deall pob sgwrs a chyfarwyddyd yn gwbl hyderus.
	Yn gallu siarad yn helaeth ac yn gwbl hyderus, hyd yn oed am faterion anghyfarwydd.
	Yn deall pob math o destun yn gwbl hyderus.
	Yn gallu ysgrifennu pob math o destun yn gwbl hyderus.




Prif ddyletswyddau
	Ymgysylltu Cymunedol

	· Nodi a chefnogi ymgyrchoedd, mentrau ac achosion lleol sy'n cyd-fynd â blaenoriaethau'r Aelod.
· Hwyluso ymgysylltiad rhagweithiol rhwng swyddfa'r Aelod, etholwyr a rhanddeiliaid lleol.
· Trefnu a hyrwyddo digwyddiadau, cymorthfeydd ac cyfarfodydd cyhoeddus.

	Cyfathrebu

	· Ysgrifennu cylchlythyrau, diweddaru’r wefan, ac erthyglau blog.
· Monitro ymgysylltiad ac ymateb i negeseuon a sylwadau.
· Creu cynnwys ar gyfer sianeli cyfryngau cymdeithasol yr Aelod a chefnogi ymgysylltu â'r cyfryngau lleol.

	Rhwymedigaethau yn y gweithle

	Diogelu data / diogelwch gwybodaeth:
· Cefnogi a chynghori'r Aelod  i gydymffurfio â'i rwymedigaethau sy'n ymwneud â diogelu data a diogelwch gwybodaeth, yn unol â deddfwriaeth a chodau ymarfer perthnasol.
Iechyd, diogelwch a llesiant:
· Cefnogi a chynghori'r Aelod i gydymffurfio â'i rwymedigaethau sy'n ymwneud ag iechyd, diogelwch a llesiant, yn unol â deddfwriaeth a chodau ymarfer perthnasol.
Diogelu:
· Cefnogi a chynghori'r Aelod i gydymffurfio â'i rwymedigaethau sy'n ymwneud â diogelu plant ac oedolion sy’n agored i niwed, yn unol â deddfwriaeth a chodau ymarfer perthnasol.

	Arall

	· Gweithredu o fewn y gyfraith a’r fframweithiau rheoleiddio y mae’r Aelodau a’r Grwpiau'n gweithredu o’u mewn, gan gynnwys fframweithiau'r Senedd (safonau ymddygiad, gwariant ac ati) a fframweithiau ehangach a chyffredinol (dyletswyddau cyfreithiol).
· Cyflawni dyletswyddau eraill sy'n gymesur â'r band hwn, yn ôl yr angen, i gefnogi'r Aelod.

